Tõrva astronoomiaklubi

Tõrva astronoomiaklubi on 2018. aasta algusest Valgamaal Tõrva vallas tegutsev ühendus, mis tegeleb astronoomia populariseerimisega. Ajaleht Tõrva Teataja, artikkel 16. märts, 2018 lk 10 Astronoomiaklubi avaldab oma Facebooki kontol ja kodulehel regulaarselt populaarteaduslikke artikleid ja vabavaralisi astrofotosid ning korraldab Tõrva vallas või selle lähistel avalikke teleskoobivaatlusi. Tõrva avatud noortekeskuse üritus sotsiaalmeediaportaalis facebook.com Tõrvas alustab astronoomiaring, 10. september, 2020 2026. aasta alguses leidus Tõrva Astronoomiaklubi kodulehelt astromaania.ee üle 1400 populaarteadusliku eestikeelse artikli.

Astronoomiaklubi teeb koostööd Tõrva valla, Eesti Astronoomia Seltsi, Tõrva Avatud Noortekeskuse, Pubi Juudase ja Tõrva Raadioga. Tõrva astronoomiaklubi postitus sotsiaalmeediaportaalis facebook.com

 Ajalugu 
pisi|Tõrva astronoomiaklubi logo|vasakul|210x210px2018. aasta veebruaris kinkis Eesti Teadusagentuur Tõrva astronoomiaklubile Newton-skeemiga 203 mm peegelteleskoobi koos lisadega. Nende kõrval pälvis identse kingituse Viimsi Kool. Kingitusi finantseeris Briti teadussaadete juht ja kosmoseteadlane Brian Cox, kes loobus Eesti kosmoseringide kasuks oma Euroopa Liidu Nõukogu Eesti eesistumise raames toimunud tippteaduse konverentsi modereerimise tasust. Eesti Teadusagentuuri pressiteade 22. veebruar, 2018 Klubi juriidiline asutaja on Tõrva vallas teaduse populariseerimisega tegelev MTÜ Tähetipp. Lõuna-Eesti Postimees, artikkel 5. märts, 2018 Vastavalt astronoomiaklubi põhikirjale on kõik selle korraldatavad üritused ja tegevused osalejatele tasuta ning kõik selle artiklid ja astrofotod on avaldatud vabavaralise litsentsi alusel. Tõrva astronoomiaklubi koduleht facebook.com keskkonnas  Tõrva astronoomiaklubi peamine infokanal on samanimeline Facebooki lehekülg, mille postitused on dubleeritud blogikeskkonnas Astromaania.ee ja astronoomiaklubi nimelisel Instagrami kontol. Alates 2020. aasta sügisest viib klubi Tõrva vallas läbi astronoomiaringi noortele (alates 2022. aasta sügisest ka täiskasvanutele).

2018. aasta novembris rahuldas Valgamaa Omavalitsuste Liidu juhatus Tõrva Astronoomiaklubi Kohaliku Omaalguste Programmi (KOP) II meetme raames esitatud taotluse täiendada klubi tegevusi astrofotograafiaga. Selleks taotles klubi vahendeid peegelkaamera Nikon D5600 ostuks. Taotluse kohaselt kohustus Tõrva Astronoomiaklubi avaldama oma sotsiaalmeediakontodel regulaarselt vabavaralisi astrofotograafilisi kaadreid, mida täiendavad populaarteaduslikud selgitused. Projekti tegevusperioodiks oli 1. jaanuar kuni 1. august 2019. Tõrva astronoomiaklubi postitus KOP toetusest leheküljel astromaania.ee 2022. aastal sai klubi kohalike omaalguste programmist raha klubile spetsiaalse astrokaamera ZWO ASI071MC-Pro soetamiseks.

2018. aasta septembris toimus Tõrva astronoomiaklubi eestvedamisel Tõrva vallas Patkülas Ala-Vilsi talus astronoomiaõhtu. Tõrva astronoomiaklubi üritus Tõrva I astronoomiaõhtu sotsiaalmeediaportaalis facebook.com Teine ja kolmas samanimeline üritus toimus samas asukohas 2019. aasta 31. augustil ja 2020. aasta 18. septembril. Tõrva astronoomiaklubi üritus Tõrva II astronoomiaõhtu kajastus Lõuna-Eesti Postimehe veebilehel Lõuna-Eesti Postimees, artikkel 17. september, 2020

2023. aasta Eesti Teadusagentuuri teaduse populariseerimise konkurssi "uue algatuse" kategoorias pälvis klubi teise preemia. Lisaks rahalisele preemiale on astronoomiaklubil õigus kasutada enda artiklite ja fotode juures "Riiklikult tunnustatud teaduse populariseerija" tunnusmärki.

 Klubi vaatlustehnika  

2025. aasta novembri seisuga on Tõrva Astronoomiaklubil kolm teleskoopi. Nendeks on newton-skeemiga peegelteleskoop Orion 8" Astrograph (peapeegli läbimõõt 203mm, fookuskaugus 800mm), apokromaatline teleskoop SharpStar 61EDPH III (läätse läbimõõt 61mm, fookuskaugus 360mm) ja  Schmidt-Cassegrain teleskoop Celestron EdgeHD 9.25" (peegli läbimõõt 235mm, fookuskaugus 2350mm). Viimase teleskoobiga viib klubi läbi ka avalikke teleskoobivaatlusi. 

Monteeringutest kuulub klubile ekvatoriaalne Skywatcher EQ6-R Pro SynScan GoTo. 

Kaamerateks on planetaarkaamera ZWO ASI 678 MC, süvataevakaamera ZWO ASI071MC Pro ja peegelkaamera Nikon D5600.

 Tõrva astronoomiaklubi galerii 
Klubi poolt Kohaliku Omaalguste Programmi raames soetatud kaameraga tehtud astrofotod ja nende põhjal valmistatud õppematerjalid avaldab klubi vabavaralise litsentsi (Creative Commons CC0 1.0, kui pole täpsustatud teisiti) alusel. See tähendab, et neid fotosid võib kopeerida, muuta ja avaldada isegi kommertslikel eesmärkidel ilma autori luba küsimata.

Viited

Välislingid
Tõrva astronoomiaklubi Facebooki leht
Tõrva astronoomiaklubi koduleht astromaania.ee
Tõrva hobiastronoom lubab varsti kõigil uue teleskoobiga taevast uurida Lõuna-Eesti Postimees, 5. märts 2018, lk 4
Peatselt saab Tõrva vallas vaadelda uhke teleskoobiga kosmost! Tõrva Teataja, 16. märts 2018, lk 12

Kategooria:Eesti klubid